Бруно_Марс
1985 – 2008: Рана возраст и почетоци
Двајцата се запознале за време на еден настап каде мајка му на Марс била хулу танчерка а неговиот татко свирел на удиралки. Кога имал 2 години татко му, на Марс му го дал прекарот ‘Бруно‘ бидејќи бил буцкасто бебе и затоа што во тоа време имало еден познат буцкаст борач кој се викал Бруно Самартино (на англиски Bruno Sammartino). Марс e едно од шест деца и доаѓа од едно музичко семејство во кое се слушале различни мешавини на реге, рок, хип-хоп, и Р&Б. Уште од мал тој имитирал и изведувал песни од уметници како Мајкл Џексон (на англиски Michael Jackson),Елвис Присли (на англиски Elvis Presley), The Isley Brothers, и The Temptations. Во 1990, Марс настапил во MidWeek, како „Малиот Елвис„ а подоцна имал и една кратка улога во филмот „Меден месец во Вегас“ (на англиски Honeymoon in Vegas) во 1992. Подоцна тој размислувал за влијанието на Елвис врз неговата музика, велејќи, „ Го гледам најдобриот. Голем обожавател сум на Елвис. Голем обожавател сум на Елвис од 1950-те години кога тој ќе излезеше на сцена и луѓето се плашеа бидејќи тој беше еден вид на сила а девојките полудуваа за него! Истото можеме да го кажеме и за Принц (на англиски Prince) или The Police. Тие се само момци кои знаат дека луѓето доаѓаат да гледаат шоу, затоа јас ги гледам тие момци и обожавам да ги следам бидејќи јам сум нивен обожавател. Во 2001 тој ги призна и своите хавајски корени и тоа што доаѓа од музичко семејство, како влијание, велејќи „ Тоа што растев на Хаваите (на англиски Hawaii) ме направи човекот што сум денес. Таму сум имал многу настапи со бендот на мојот татко. Сите во моето семејство пеат, сите свират на некој инструмент. Вујко ми свири многу убаво на гитара, татко ми на удиралки, а брат ми е еден извонреден тапанар, тој всушност свири со нашиот бенд. Јас сум опкружен од тоа. Во 2003 година, откако дипломирал во средното училиште Пресидент Теодор Рузвелт (на англиски President Theodore Roosevelt High School), на седумнаесет годишна возраст, Марс се преселил во Лос Анџелес, Калифорнија (на англиски Los Angeles, California) да гради музичка кариера. Тој го ‘посвои’ своето сценско име така што на прекарот Бруно кој му го даде татко му, тој му го додаде зборот „Марс„ на крај, “Чувствувам дека не сум привлечен тип, и многу девојки ми велат дека изгледам како да не сум од овој свет, затоа си помислив, можеби сум од Марс.„ Од страна на неговиот нов ко-писател на песни Филип Лоренс, Марс беше запознаен со неговиот иден менаџер во Атлантик рекордс, Арон Беј – Шак. Откако го слушал како свири неколку песни на гитара, Беј-Шак сакал веднаш да потпише договор, но на Атлантик рекорд му требале 3 години за тој конечно да потпише за оваа дискографска куќа. Во меѓувреме Беј-Шак ги користеше Марс заедно со Филип Лоренс и Ари Левин, како најмени текстописци и продуценти за уметниците на издавачката куќа. Во едно интервју за HitQuarters, Беј-Шак вели дека иако главна цел на Марс е да гради соло кариера, тој сепак е подготвен да пишува и да прави песни за други уметници, бидејќи ова ќе му помогне да се подобри уште повеќе во пишувањето на песните и исто така ќе му помогне да открие каков уметник сака да биде. Според Беј-Шак ова за Марс е еден период на „само-откритие„ кој значително ќе придонесе за успехот што следеше.